Hæstv. forseti . Ég þakka hv. þingmanni kærlega fyrir svarið . Mér finnst þetta áhugaverð pæling og langar aðeins að fara lengra með hana . Norska alþýðusambandið sem er þá líkt og okkar íslenska ASÍ er á móti orkupakka þrjú þar í landi sem búið er að samþykkja . Sú umræða hefur farið fram þar að hreinlega sé kominn tími til að segja upp EES-samningnum . Ég er ekki endilega að leggja til að við segjum upp EES-samningnum en þeir telja það réttast vegna þess að undirboð hafa átt sér stað , sérstaklega á norskum vinnumarkaði . Þegar þetta er sett saman við það samhengi að störf eru að tapast frá Noregi , þá sérstaklega á landsbyggðinni , finnst mér áhugaverð hugsun hvort þetta sé það ( Forseti hringir . ) sem við stöndum frammi fyrir .